stanford-oval/wikipedia huggingface dataset:
עונת 2022/2023 בליגה הלאומית בכדורגל נשים
קבוצות

| קבוצה | ישוב | מגרש | הערות |
| --- | --- | --- | --- |
| הפועל רעננה | רעננה |  |  |
| בנות נתניה | נתניה |  |  |
| הפועל בנות עראבה | עראבה |  |  |
| בית"ר ירושלים | ירושלים |  |  |
| מכבי באר שבע | באר שבע |  |  |
| מכבי צור שלום ביאליק | קריית ביאליק | מגרש בצור שלום |  |
| בנות יהודה תל אביב | תל אביב |  |  |
| הפועל קריית ים | קריית ים |  |  |
| הפועל תל אביב | תל אביב |  |  |
| בנות אילת | אילת | מגרש כדורגל אילת בחוף הצפוני |  |
טבלת הליגה הסדירה בסיום הסיבוב הראשון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | הפועל רעננה | 9 | 8 | 0 | 1 | 39 | 6 | 24 |
| 2 | בנות נתניה | 9 | 8 | 0 | 1 | 63 | 6 | 24 |
| 3 | הפועל תל אביב | 9 | 6 | 1 | 2 | 46 | 11 | 19 |
| 4 | הפועל בנות עראבה | 9 | 5 | 2 | 2 | 25 | 17 | 17 |
| 5 | מכבי באר שבע | 9 | 5 | 1 | 3 | 25 | 15 | 16 |
| 6 | מכנ הפועל קריית ים | 9 | 4 | 1 | 4 | 28 | 16 | 13 |
| 7 | בנות יהודה תל אביב | 9 | 3 | 1 | 5 | 23 | 18 | 10 |
| 8 | מכבי צור שלום ביאליק | 9 | 2 | 0 | 7 | 5 | 45 | 6 |
| 9 | בית"ר ירושלים | 9 | 1 | 0 | 8 | 4 | 45 | 3 |
| 10 | בנות אילת | 9 | 0 | 0 | 9 | 1 | 83 | 0 |
טבלת הליגה הסדירה בסיום הסיבוב השני

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |  |
| --- | --- | --- | --- | --- | --- | --- | --- | --- | --- |
| 1 | הפועל רעננה | 18 | 15 | 1 | 2 | 85 | 8 | 46 | העפילו לפלייאוף עליון |
| 2 | הפועל תל אביב | 18 | 15 | 1 | 2 | 111 | 17 | 46 | העפילו לפלייאוף עליון |
| 3 | בנות נתניה | 18 | 15 | 1 | 2 | 120 | 11 | 46 | העפילו לפלייאוף עליון |
| 4 | מכבי באר שבע | 18 | 11 | 1 | 6 | 54 | 29 | 34 | העפילו לפלייאוף עליון |
| 5 | הפועל בנות עראבה | 18 | 8 | 3 | 7 | 48 | 48 | 27 | פלייאוף תחתון |
| 6 | בנות יהודה תל אביב | 18 | 8 | 1 | 9 | 43 | 41 | 25 | פלייאוף תחתון |
| 7 | מכנ הפועל קריית ים | 18 | 7 | 1 | 10 | 47 | 47 | 22 | פלייאוף תחתון |
| 8 | מכבי צור שלום ביאליק | 18 | 4 | 1 | 13 | 16 | 95 | 13 | פלייאוף תחתון |
| 9 | בית"ר ירושלים | 18 | 1 | 1 | 16 | 8 | 83 | 4 | פלייאוף תחתון |
| 10 | בנות אילת | 18 | 0 | 1 | 17 | 6 | 159 | 1 | פלייאוף תחתון |
טבלאות הליגה בסיום העונה > טבלת הפלייאוף העליון בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | הפועל רעננה | 24 | 19 | 3 | 2 | 104 | 13 | 60 | העפילו לליגת העל |
| 2 | בנות נתניה | 24 | 19 | 2 | 3 | 139 | 12 | 59 | העפילו לליגת העל |
| 3 | הפועל תל אביב | 24 | 17 | 2 | 5 | 124 | 26 | 53 |  |
| 4 | מכבי באר שבע | 24 | 11 | 1 | 12 | 58 | 68 | 34 |  |
טבלאות הליגה בסיום העונה > טבלת הפלייאוף התחתון בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 5 | בנות יהודה תל אביב | 28 | 16 | 3 | 9 | 84 | 52 | 51 |  |
| 6 | מכנ הפועל קריית ים | 28 | 14 | 1 | 13 | 75 | 62 | 43 |  |
| 7 | הפועל בנות עראבה | 28 | 12 | 5 | 11 | 83 | 66 | 41 |  |
| 8 | מכבי צור שלום ביאליק | 28 | 7 | 2 | 19 | 28 | 125 | 23 |  |
| 9 | בית"ר ירושלים | 28 | 3 | 3 | 22 | 18 | 105 | 12 |  |
| 10 | בנות אילת | 28 | 2 | 2 | 24 | 15 | 198 | 8 | ירדה לליגה הארצית |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל קארולין סאהיכיאן | בנות נתניה | 32 |
| 2 | ישראל אדווה טוויל | בנות נתניה | 28 |
| 3 | ישראל אסל שיח' סולימאן | מכנ הפועל קריית ים | 25 |
| 4 | ישראל חנין נאסר | בנות נתניה | 24 |
| 5 | בריטניה דניאל לי | בנות נתניה | 21 |
ראו גם

גביע המדינה בכדורגל נשים 2022/2023
הערות שוליים

↑  הפועל מרמורק הורדה לליגה הלאומית
↑  רשמית: הפועל ב״ש חזרה לליגת העל, מרמורק סגרה את קבוצת הנשים
↑  באיחור של שבועיים פורסם לוח משחקי הליגה הלאומית
↑  בעקבות הפסקת פעילות מג'ד אל-כרום, התוצאות מולן ימחקו והליגה חוזרת לעשר קבוצות
| עונות בליגת המשנה בכדורגל נשים |
| --- | --- | --- |
| ליגת נשים שנייה | 2006/2007 • 2010/2011 • 2011/2012 • 2012/2013 • 2013/2014 • 2014/2015 • 2015/2016 |  |
| הליגת הלאומית בכדורגל נשים | 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
אמיל סוטובסקי

| --- | --- |

 לידה:  19 בספטמבר 1977 (בן 47) באקו, הרפובליקה הסובייטית הסוציאליסטית של אזרבייג'ן 
 הישג בולט:  אלוף אירופה בשנת 2001
 הדרגה הגבוהה ביותר:  רב אמן משנת 1996
 מד כושר מרבי:  2703 (ינואר 2012)
 מד כושר נוכחי:  2590 ‏(אוקטובר 2024)
 מקצוע נוסף:  mind gamer 
 מדינה:  ברית המועצות, ישראל
 
אמיל סוטובסקי (נולד ב-19 בספטמבר 1977 בבאקו) הוא שחמטאי ישראלי בדרגת רב אמן, אלוף אירופה בשחמט לשנת 2001, וחבר נבחרת ישראל בשחמט, אשר היה שותף למדליית הארד של ישראל באולימפיאדת השחמט 2010. 
 הוא מנכ"ל פיד"ה ונשיא איגוד מקצועני השחמט (ACP) חיבר למעלה מ-100 פרסומים בתחום השחמט.
בשנת 2004 הגיע לדירוג שיא בקריירה, מקום 17 בעולם.
סוטובסקי השתתף שלוש פעמים הן בשלבים המוקדמים של אליפות העולם והן באלו של גביע העולם, שימש עוזרו של גטה קמסקי בגביע העולם 2007, ובדו-קרבות המועמדים לאליפות העולם ב-2011.
עקב חילוקי דעות עם האיגוד הישראלי לשחמט לא ייצג את ישראל באולימפיאדת השחמט 2016.
עלה לישראל בגיל 14 בסוף שנת 1991. תושב חולון.
הישגים בולטים

1996 - זכה באליפות העולם לנוער עד גיל 20 (התקיימה בקולומביה)
1997 - זכה בתחרות הוגיבין (הולנד)
2000 - זכה בטורניר הייסטינגס (אנגליה)
2000 - השתתף באליפות העולם מטעם פיד"ה, דורג תחילה במקום ה-45, והודח בסיבוב הראשון
2001 - זכה באליפות אירופה (מקדוניה)
2002 הוא השתתף באליפות העולם, דורג תחילה במקום ה-29, והודח בסיבוב השלישי
2005 - חלק את המקום הראשון בשתי תחרויות פתוחות חזקות - גיברלטר, אירופלוט (מוסקבה). לאחר התרת שוויון נקודות הוכתר כמנצח באחרונה
2007 - זכה במקום שני באליפות אירופה (דרזדן)
2009 - זכה בתחרות באנטוורפן.
סגנון משחק

סגנון המשחק של סוטובסקי נחשב לסגנון בלתי מתפשר. בשונה ממרבית רבי האמנים הנוהגים לשחק משחק "סולידי" בשאיפה ליצור יתרון קל, ולבנות אותו לאט לאורך המשחק, סוטובסקי נוהג לשחק וריאציות נועזות הכוללות הקרבת חומר, על מנת ליצור חוסר איזון משמעותי על הלוח, במטרה לנצח באמצעות יכולותיו הטקטיות יוצאות הדופן (באופן הדומה לאלוף העולם המנוח מיכאל טל). על כן תוצאותיו בטורנירים בינלאומיים הן בלתי יציבות.
סגנונו הבלתי מתפשר זכה לתשומת לב רבה בעולם השחמט. ניצחונו על דני גורמלי בטורניר גיברלטר בשנת 2005 זכה בפרס המשחק הטוב ביותר. וישוואנתן אנאנד, אלוף העולם לשעבר, הגדיר את המשחק כמשחק השחמט הטוב ביותר שראה מעולם.
תחרות לדוגמה בה השתתף

אליפות אירופה בשחמט 2015
הופעות באולימפיאדות

אמיל סוטובסקי השתתף בנבחרתה האולימפית של ישראל
באולימפיאדה ב-2010 רמת הביצועים (פרפורמנס) של סוטובסקי הייתה 2,895 - הרמה הגבוהה ביותר אי פעם באולימפיאדות השחמט.
סוטובסקי זכה במדליית זהב אישית על התוצאה הטובה ביותר בלוח השני.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום קבוצתי |
| 1996 | 2 עת | 2565 | 5.5 מ-8 | 3+ 5= 0- | 68.8 | 17 |
| 1998 | 3 | 2575 | 3.5 מ-7 | 2+ 3= 2- | 50 | 4 |
| 2000 | 1 עת | 2609 | 6 מ-9 | 3+ 6= 0- | 66.7 | 5 |
| 2002 | 3 | 2657 | 8 מ-13 | 7+ 2= 4- | 61.5 | 9 |
| 2004 | 2 | 2697 | 6 מ-12 | 3+ 6= 13- | 50 | 5 |
| 2006 | 3 | 2628 | 5 מ-10 | 3+ 4= 3- | 50 | 4 |
| 2010 | 2 | 2665 | 7.5 מ-9 | 6+ 3= 0- | 77.7 | 3 |
| 2012 | 2 | 2687 | 6.5 מ-9 | 5+ 3= 1- | 61.1 | 26 קבוצתי |
| 2014 | 4 | 2624 | 6.5 מ-9 | 6+ 1= 2- | 72.2 | 9 קבוצתי |
| 2018 | 4 | 2633 | 4 מ-7 | 3+ 2= 1- | 57.1 | 39 קבוצתי |
הערות שוליים

↑  http://www.olimpbase.org/players/nzbpb7pe.html
↑  http://chess-results.com/tnr368908.aspx?lan=1&art=20&fed=ISR&flag=30
| השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מס' | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שם | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> דרגה | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מד כושר | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שנת לידה |
| --- | --- | --- | --- | --- |
| 1 | בוריס גלפנד | רב-אמן | 2657 | 1968 |
| 2 | מקסים רודשטיין | רב-אמן | 2636 | 1989 |
| 3 | תמיר נבאתי | רב-אמן | 2613 | 1991 |
| 4 | אמיל סוטובסקי | רב-אמן | 2590 | 1977 |
| 5 | איליה סמירין | רב-אמן | 2574 | 1968 |
| 6 | יבגני פוסטני | רב-אמן | 2572 | 1981 |
| 7 | מיכאל רויז | רב-אמן | 2568 | 1983 |
| 8 | ניצן שטיינברג | רב-אמן | 2566 | 1998 |
| 9 | סמיון לומאסוב | רב-אמן | 2559 | 2002 |
| 10 | אורי קובו | רב-אמן | 2539 | 1997 |
חייזרים מן העבר

| --- | --- |

 סוגה:  פסאודו-מדע, פסאודו-היסטוריה, עב"מולוגיה, תיאוריות קונספירציה
 יוצרים:  Robert Clotworthy, Kevin Burns
 מנחים:  ג'ורג'יו א. טסוקלוס 
 ארץ מקור:  ארצות הברית ארצות הברית
 שפות:  אנגלית 
 מספר עונות:  20
 מספר פרקים:  258
 תוכנית המשך:  Ancient Aliens: The Game 
 הפקה
 הפצה:  A&E נטוורקס, נטפליקס, הולו 
 טכניקת צילום:  מערך מרובה מצלמות 
 אורך פרק:  42 דקות (בעונה הראשונה אורך כל פרק היה 90 דקות)
 שידור
 רשת שידור:  ערוץ ההיסטוריה
 תקופת שידור מקורית:  20 באפריל 2010 – הווה
 קישורים חיצוניים
 אתר רשמי
 דף התוכנית ב-IMDb
 
חייזרים מן העבר (באנגלית: Ancient Aliens) היא תוכנית טלוויזיה אמריקאית של ערוץ ההיסטוריה, לה 20 עונות, והיא משודרת מאז 2010 ועד היום (2024). התוכנית אשר הופקה על ידי חברת "פרומתאוס בידור", מציגה היפותזות החל מהמיתולוגיות ועד לתאוריית האסטרונאוטים הקדומים ומציעה כי טקסטים היסטוריים, ממצאים ארכאולוגיים ואגדות עממיות, מכילים לכאורה עדויות לקשר בין האדם לבין חוצנים אשר ביקרו בכדור הארץ. התוכנית זכתה לביקורת נוקבת מצד מדענים על שימוש בפסאודו-מדע (מלטינית: מדע-בדייה) ובפסאודו-היסטוריה (היסטוריית-כזב) והצגתן בתור עובדות, על אף שהן לא-עובדתיות כלל.
הפיילוט של הסדרה, דה פקטו, היה במסגרת תוכנית ספיישל בשם זהה ששודרה ב-8 במרץ 2009. מלבד העונה הראשונה בה כל פרק היה באורך של 90 דקות, כל פרק אורך 42 דקות.
עונתה ה-15 במספר עלתה לשידור ב-24 בינואר 2020.
הפקה

המפיק בפועל של הסדרה הוא קווין ברנס, שגם ביים וכתב את פרק הפיילוט. ג'ורג'יו א. טסוקלוס משמש כיועץ הפקה והופיע על המסך בפיילוט. תורמים משמעותיים אחרים לתוכנית היו אריך פון דניקן אשר הופיע בפרק הפיילוט וחוקר העב"מים סקוט ס. ליטלטון אשר שימש כיועץ מומחה לתוכנית עד מותו ב-2010.
מנחה תוכנית הטוק שואו הרדיופונית ג'ורג' נורי דיבר בחמישה פרקים, כולל הפיילוט. הכומר בארי דאונינג, הידוע בתיאור המלאכים המופיעים בתנ"ך כאסטרונאוטים קדומים, הציע את נקודת המבט שלו בפרק הפיילוט. הפסיכולוג ג'ונתן יאנג, אשר מביא את נקודת המבט המיתולוגית, הופיע בכל אחד מפרקי הסדרה למעט הפיילוט. סופר ההיסטוריה האלטרנטיבית דייוויד האטצ'ר צ'יילדרס, מדבר לעיתים קרובות ברוב הפרקים.
תגובות וביקורת

לתוכנית היו 1,676,000 צופים בסוף אוקטובר 2010, 2,034,000 צופים באמצע דצמבר 2010 (לפרק "מבנים לא מוסברים")

ובסוף ינואר 2011 היה לה 1,309,000 צופים.
כמה מבקרים אפיינו את התוכנית בתיאורים הבאים: "מופרכת", "מאוד ספקולטיבית", ו"פירוט של תאוריות פרועות הטוענות כי חייזרים הסתובבו באופן חופשי בכדור הארץ בימי קדם". רבים מהרעיונות שהוצגו בתוכנית לא מקובלים על הקהילה המדעית, וזכו לביקורת פסאודו-מדע ו-פסאודו-היסטוריה.
הפרופסור להיסטוריה רונלד ה. פריץ איבחן כי לפסאודו-מדע כגון תיאורית האסטרונאוטים הקדומים המוצעת על ידי פון דניקן והתוכנית "חייזרים מן העבר" יש פופולריות מחזורית בארצות הברית המופיעה בתקופות שונות לאורך ההיסטוריה: "בתרבות פופ עם זיכרון קצר ותיאבון רעבתני, חייזרים, פירמידות ותרבויות אבודות ממוחזרות כמו אופנה".
אחד התורמים למגזין פורבס בראד לוקווד, ביקר את הסדרה בקובעו כי היא משמשת דוגמה להפיכתו של ערוץ ההיסטוריה לערוץ של "תוכניות המוקדשות למפלצות, חייזרים ומזימות", וציין כי "חייזרים מן העבר" היא תוכנית המעדיפה בידור על פני אמינות". גם הארכאולוג קית' פיצפטריק-מתיוס ביקר את ערוץ ההיסטוריה עבור "התייחסות לשטויות (חייזרים עתיקים) כאילו היו עובדה".
סופר המדע בריאן סוויטק היה ביקורתי מאוד כלפי הסדרה, במיוחד על הפרק שהציע כי "החייזרים השמידו את הדינוזאורים כדי לפנות מקום למין שלנו". הוא אפיין את התוכנית בשם "חלק מהרפש הרעיל ביותר שנמצא אי פעם בבור ללא תחתית הקרוי טלוויזיה".
בתרבות הפופולרית

בתוכנית האנימציה סאות' פארק יצרו פרודיה על התוכנית הזו בפרק "חג ההודיה בערוץ ההיסטוריה" (11 בנובמבר 2011, פרק 15.13). המבקר ראמזי איסלר העיר "פרק זה היה מוכוון מטרה כלפי "חייזרים מן העבר" במיוחד", ותיאר את תוכנית האנימציה כ"סאטירה מושלמת על הסדרה המגוחכת הזו, כולל אמנות הפוטושופ של תמונות החייזרים בשחור-לבן וראיונות עם אנשים בעלי סמכות מפוקפקת".
ביוני 2011, במהלך ריאיון ל"רולינג סטון", הזמרת קייטי פרי העירה כי נהייתה אובססיבית כלפי הסדרה, באומרה, "כשמדברים בסדרה על אנשי השמים, איך כולם הגיעו מהשמיים ואיך הפירמידות במצרים שימשו לתצפיות כוכבים, זה יותר מידי בשבילי. זה מחבר את כל הנקודות. זה דופק את הראש שלי".
במרץ 2012, במהלך הופעתה בתוכניתה של אלן דג'נרס, ציינה השחקנית מייגן פוקס שהיא אוהבת את "חייזרים מן העבר". אלן הסכימה שהתוכנית והתאוריות העולות בה "מעוררות מחשבה".
פרקים

| עונה | פרקים | תאריך שידור> פרק בכורה | תאריך שידור> פרק סיום |
| --- | --- | --- | --- |
| פיילוט | 1 | 8 במרץ 2009 | 8 במרץ 2009 |
| 1 | 5 | 20 באפריל 2010 | 25 במאי 2010 |
| 2 | 10 | 28 באוקטובר 2010 | 30 בדצמבר 2010 |
| 3 | 16 | 28 ביולי 2011 | 23 בנובמבר 2011 |
| 4 | 10 | 17 בפברואר 2012 | 4 במאי 2012 |
| 5 | 12 | 21 בדצמבר 2012 | 19 באפריל 2013 |
| 6 | 11 | 30 בספטמבר 2013 | 13 בדצמבר 2013 |
| 7 | 8 | 24 בינואר 2014 | 14 במרץ 2014 |
| 8 | 9 | 13 ביוני 2014 | 22 באוגוסט 2014 |
| 9 | 20 | 31 באוקטובר 2014 | 24 ביולי 2015 |
| 10 | 10 | 24 יולי 2015 | 9 באוקטובר 2015 |
| 11 | 15 | 6 במאי 2016 | 2 בספטמבר 2016 |
| 12 | 16 | 28 באפריל 2017 | 15 בספטמבר 2017 |
| 13 | 15 | 27 באפריל 2018 | 7 בינואר 2019 |
| 14 | 22 | 31 במאי 2019 | 29 בנובמבר 2019 |
| 15 | 12 | 24 בינואר 2020 | 18 באפריל 2020 |
ראו גם

פסאודו-ארכאולוגיה (אנ')
פסאודו-היסטוריה (אנ')
הערות שוליים

↑  מדריך פרקים "חייזרים מן העבר", ‏25 בדצמבר 2010
↑  תאוריית החייזרים הקדומים, ‏25 בדצמבר 2010
↑  עדויות לחייזרים קדומים?, ‏25 בדצמבר 2010
↑  .Fritze, Ronald H, On the Perils and Pleasures of Confronting Pseudohistory, Historically Speaking 10 (5): 2–5, ‏נובמבר 2009
↑  Fritze, Ronald, "Ronald H. Fritze, On his book Invented Knowledge: False History, Fake Science and Pseudo-Religions, Cover Interview", ‏8 ביולי 2009
↑  "An Archaeologist Watches the History Channel and Questions the Part About the Aliens", ‏19 בספטמבר 2011
↑  רשימת צוות ההפקה ומשתתפי התוכנית "חייזרים מן העבר", Internet Movie Database, ‏20 ביוני 2011
↑  Giorgio Tsoukalos, "Ancient Aliens" & "Twilight of the Gods" (podcast). Radio Amerika Now (עמ' 4 בדצמבר 2010)
↑  מודעת אבל של סקוט ס. ליטלטון, Anthropology News 52 (2): 31–32, ‏17 בפברואר 2011
↑  ג'ורג' נורי, Internet Movie Database, ‏20 ביוני 2011
↑  בארי דאונינג, ‏20 ביוני 2011
↑  ג'ונתן יאנג, Internet Movie Database, ‏20 ביוני 2011
↑  נתוני רייטינג ל-29 באוקטובר 2010, TV By the Numbers (ארכיון)
↑  נתוני רייטינג ל-17 בדצמבר 2010, TV By the Numbers (ארכיון)
↑  נתוני רייטינג ל-27 בינואר 2011, TV By the Numbers (ארכיון)
↑  April 30, 2011) The Daily Telegraph (London). p. 38)
↑  Clay, Joe (April 30, 2011). "Digital Choices". The Times (London). p. 35.
↑  Ryan, Andrew (April 25, 2011). "Tonight on TV/Critical Picks". The Globe and Mail (Canada). p. R2.
↑  .Fritze, Ronald H, On the Perils and Pleasures of Confronting Pseudohistory, Historically Speaking 10 (5): 2–5, ‏נובמבר 2009
↑  .Fritze, Ronald H, On the Perils and Pleasures of Confronting Pseudohistory, Historically Speaking 10 (5): 2–5, ‏נובמבר 2009
↑  Fritze, Ronald, "Ronald H. Fritze, On his book Invented Knowledge: False History, Fake Science and Pseudo-Religions, Cover Interview", ‏8 ביולי 2009
↑  "An Archaeologist Watches the History Channel and Questions the Part About the Aliens", ‏19 בספטמבר 2011
↑  "The Idiocy, Fabrications and Lies of Ancient Aliens"., ‏11 במאי 2012
↑  South Park: "A History Channel Thanksgiving" Review, ‏10 בנובמבר 2011
↑  Katy Perry Talks Body Image, Fame and Politics in Rolling Stone Cover Story Read more: http://www.rollingstone.com/music/news/katy-perry-talks-body-image-fame-and-politics-in-rolling-stone-cover-story-20110622#ixzz2uv7wVC5k Follow us: @rollingstone on Twitter | RollingStone on Facebook, ‏22 ביוני 2011
↑  Megan Fox Crush on Ellen DeGeneres & Ancient Aliens TV Show, ‏מרץ 2012
ליגת העל בכדורגל נשים

| --- | --- |
 עונת 2024/2025 בליגת העל לנשים

 שם מלא:  ליגת העל בכדורגל נשים
 כינוי:  ליגת על נשים
 תחום:  כדורגל
 ארגון:  ההתאחדות לכדורגל בישראל
 מדינות:  ישראל ישראל
 תקופת הפעילות:  1998–הווה (כ־27 שנים)
 שמות קודמים:  ליגת נשים ראשונה, ליגת נשים
 אלופה נוכחית:  מ.ס. קריית גת - זכייה ששית (2023/2024)
 מירב הזכיות:  אס"א תל אביב (8)
 מפעל מקביל:  גביע המדינה בכדורגל נשים
 מפעל נמוך:  הליגה הלאומית בכדורגל נשים
 אתר רשמי
ליגת העל בכדורגל נשים היא ליגת כדורגל נשים הבכירה ביותר בכדורגל הנשים בישראל. הליגה נמצאת תחת אחריות ההתאחדות לכדורגל בישראל.
הליגה נוסדה בשנת 1998, והיא נקראת "ליגת על נשים" החל מעונת 2016/2017. עד אז נקראה "ליגת נשים ראשונה" ולעיתים רק "ליגת נשים" (בעונות בהן לא התקיימה ליגה שנייה). קבוצת אס"א תל אביב היא הקבוצה היחידה המשתתפת בליגה ברציפות מאז שנת היווסדה.
נכון לעונת 2023/2024, מדורגת ליגת העל הישראלית לנשים במקום ה-36 בדירוג הליגות של אופ"א בשקלול של חמש העונות האחרונות.
היסטוריה

הליגה שהוקמה ב-1998 הורכבה מ-12 קבוצות. מספר הקבוצות השתנה משנה לשנה עקב התפרקות והקמת קבוצות ושינוי מבנה הליגות מטעמים לוגיסטיים. מאז הקמת הליגה השנייה בשנת 2010 עומד מספר הקבוצות בליגה על 8-10.
הקבוצה שזוכה באליפות משחקת במוקדמות ליגת האלופות. 3 הקבוצות בעלות מספר התארים (אליפות וגביע המדינה) הרב ביותר הן מכבי חולון, אס"א תל אביב ומ.ס. קריית גת. בעבר בטרם התפרקותן בלטו גם הפועל תל אביב ו-מכבי חיפה, שזכתה באליפות הראשונה בליגה החדשה בעונת 1998/1999.
תחרות > מבנה הליגה

על פי תקנון האליפות שנקבע על ידי הנהלת ההתאחדות לכדורגל ב-28 במאי 2023 בליגת העל ישחקו 8 קבוצות. במהלך העונה יתקיימו שני סיבובים כשבכל סיבוב כל קבוצה תשחק נגד כל אחת מהקבוצות האחרות בליגה, פעם אחת באצטדיונה הביתי, ופעם אחת באצטדיון היריבה. בסך הכל יתקיימו 14 מחזורים ו-14 משחקים לקבוצה. לאחר שני הסיבובים הראשונים מתקיים פלייאוף אשר במסגרתו מחולקות הקבוצות לשני בתים. 4 הקבוצות אשר סיימו במקומות הראשונים ייקחו חלק בפלייאוף העליון, ו-4 הקבוצות אשר סיימו במקומות האחרונים ייקחו חלק בפלייאוף התחתון. קבוצה לא יכולה לרדת או לעלות מפלייאוף אחד לשני. במסגרת הפלייאוף כל קבוצה משחקת מול שאר הקבוצות פעמיים, בבית ובחוץ, סך הכל 6 משחקים לכל קבוצה.
תחרות > מיקומים

הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות.
מיקום הקבוצות נקבע לפי הקריטריונים הבאים (במקרה של שוויון בין שתי קבוצות או יותר עוברים לקריטריון הבא):
1) מספר הנקודות הכולל שכל קבוצה השיגה.
2) מספר הניצחונות שכל קבוצה השיגה.
3) טבלת המשחקים הפנימית בין הקבוצות שבשוויון.
4) הפרש השערים במשחקים שהתקיימו בין הקבוצות שבשוויון.
5) מספר שערי הזכות שהובקעו במשחקים בין הקבוצות המצויות בשוויון.
6) משחק מכריע במגרש נייטרלי.
בתום העונה הקבוצה אשר ממוקמת במקום הראשון בפלייאוף העליון מוכתרת כאלופת המדינה בכדורגל נשים. שתי הקבוצות האחרונות בפלייאוף התחתון יורדות לליגה הלאומית.
הקבוצות זוכות במענקי מיקום לפי מיקומן בסוף העונה. סכום המענקים משתנה בין עונה לעונה בהתאם לתקצוב ההתאחדות לכדורגל בישראל.
תחרות > שחקניות זרות

קבוצה בליגת העל לנשים רשאית לרשום בשורותיה עד חמש "שחקניות זרות".
תחרות > העפלה לתחרויות האירופיות

הליגה הישראלית מסונפת להתאחדות הכדורגל האירופית (אופ"א).
האלופה זוכה בכרטיס לסיבוב המוקדמות הראשון של ליגת האלופות בכדורגל נשים.
שידור המשחקים וזכויות שידור

מאז הקמת הליגה לא שודרו המשחקים בטלוויזיה ולא נמכרו זכויות השידור למשחקים אלו. לקראת עונת 2021/2022 פורסם כי ההתאחדות חתמה על הסכם לשידור משחקי ליגת העל לנשים ומשחקי גביע המדינה לנשים ביחד עם שידור משחקי הנוער וליגה א' לגברים. ההסכם נחתם לשלוש עונות תמורת 900,000 ש"ח ובמסגרתו סוכם כי בכל מחזור ישודר המשחק המרכזי מליגת העל. ב-7 באוקטובר 2021 שודר המשחק הראשון בערוץ הספורט. היה זה המשחק שבין קריית גת לאס"א תל אביב שהסתיים בניצחונה של קריית גת 2-3.
קבוצות הליגה לעונת 2024/2025

להלן הקבוצות המתמודדות בעונת 2024/2025 בליגת העל בכדורגל נשים:
| קבוצה | ישוב | מגרש | הערות |
| --- | --- | --- | --- |
| מ.ס. קריית גת | קריית גת | מגרש סינתטי קריית גת |  |
| הפועל קטמון ירושלים | ירושלים | מגרש סינתטי הר חומה |  |
| הפועל עירוני פתח תקווה | פתח תקווה | אצטדיון המושבה, פתח תקווה |  |
| מכבי כישרונות חדרה | חדרה | מתחם אימונים חדש, חדרה |  |
| אס"א תל אביב | תל אביב-יפו | באר יעקב ליד בית העלמין |  |
| מ.כ. רמת השרון | רמת השרון | אצטדיון גרונדמן, רמת השרון |  |
| הפועל תל אביב | תל אביב-יפו | מתחם וולפסון |  |
| הפועל באר שבע | באר שבע | מגרש רייסר |  |
אלופות המדינה והסגניות לפי שנים

| עונה> ליגת נשים | אלופת המדינה> ליגת נשים | סגנית> ליגת נשים |
| --- | --- | --- |
| 1998/1999 | מכבי חיפה | הפועל תל אביב |
| 1999/2000 | אס"א תל אביב | הפועל תל אביב |
| 2000/2001 | הפועל תל אביב | מכבי תל אביב |
| 2001/2002 | מכבי חיפה | אס"א תל אביב |
| 2002/2003 | מכבי חולון | מכבי חיפה |
2003/2004: הליגה הופסקה באמצע ולא הסתיימה
| 2004/2005 | מכבי חולון | אס"א תל אביב |
| 2005/2006 | מכבי חולון | אס"א תל אביב |
| 2006/2007 | מכבי חולון | אס"א תל אביב |
| 2007/2008 | מכבי חולון | אס"א תל אביב |
| 2008/2009 | מכבי חולון | אס"א תל אביב |
| 2009/2010 | אס"א תל אביב | מכבי כישרונות חדרה |
ליגת נשים ראשונה
| 2010/2011 | אס"א תל אביב | מכבי חולון |
| 2011/2012 | אס"א תל אביב | מכבי חולון |
| 2012/2013 | אס"א תל אביב | מכבי חולון |
| 2013/2014 | אס"א תל אביב | מכבי כישרונות חדרה |
| 2014/2015 | אס"א תל אביב | מ.ס. קריית גת |
| 2015/2016 | מ.כ. רמת השרון | מ.ס. קריית גת |
ליגת העל לנשים
| 2016/2017 | מ.ס. קריית גת | מ.כ. רמת השרון |
| 2017/2018 | מ.ס. קריית גת | מ.כ. רמת השרון |
| 2018/2019 | אס"א תל אביב | מ.ס. קריית גת |
| 2019/2020 | מ.כ. רמת השרון | מ.ס. קריית גת |
| 2020/2021 | מ.ס. קריית גת | בנות נתניה |
| 2021/2022 | מ.ס. קריית גת | מכבי כישרונות חדרה |
| 2022/2023 | מ.ס. קריית גת | הפועל קטמון ירושלים |
| 2023/2024 | מ.ס. קריית גת | הפועל קטמון ירושלים |
אלופות המדינה והסגניות לפי שנים > טבלת אליפויות

| מיקום | קבוצה | אליפויות | סגנויות | עונות זכייה |
| --- | --- | --- | --- | --- |
| 1 | אס"א תל אביב | 8 | 6 | 1999/2000, 2009/2010, 2010/2011, 2011/2012, 2012/2013, 2013/2014, 2014/2015, 2018/2019 |
| 2 | מ.ס. קריית גת | 6 | 4 | 2016/2017, 2017/2018, 2020/2021, 2021/2022, 2022/2023, 2023/2024 |
| 3 | מכבי חולון | 6 | 3 | 2002/2003, 2004/2005, 2005/2006, 2006/2007, 2007/2008, 2008/2009 |
| 4 | מ.כ. רמת השרון | 2 | 2 | 2015/2016, 2019/2020 |
| 5 | מכבי חיפה | 2 | 1 | 1998/1999, 2001/2002 |
| 6 | הפועל תל אביב | 1 | 2 | 2000/2001 |
| 7 | מכבי כישרונות חדרה | 0 | 3 | - |

| 8 | הפועל קטמון ירושלים | 0 | 2 | – |
| 9 | מכבי תל אביב | 0 | 1 | - |
| 10 | בנות נתניה | 0 | 1 | - |
מלכות השערים של ליגת העל לפי עונות

להלן מלכות השערים של ליגת העל בכל עונה מאז הקמת הליגה:
איליה וסטרמנס

איליה וסטרמנס (28 בספטמבר 1915 – 2005) היה כדורגלן לטבי-יהודי, אשר שיחק כחלוץ.
קריירת מועדונים

וסטרמנס נולד בבירת לטביה, ריגה. את מרבית הקריירה שלו ככדורגלן בילה במועדוני כדורגל של הקהילה היהודית. ב-1931 שיחק בקבוצת מכבי ריגה, לאחר מכן שיחק בין השנים 1933–1935 במדי הכח ריגה. בשנת 1935, עבר לשחק באוסטריה, כאשר שיחק עבור הכח וינה. בשנת 1936, עבר וסטרמנס לארץ ישראל המנדטורית ושיחק עבור מכבי תל אביב. לאחר שנה אחת, חזר לשחק בהכח וינה, וב-1938 עבר לשחק בשורות רסינג פריז מצרפת. ב-1939, בטרם סיפוחה של לטביה על ידי ברית המועצות, עבר לגור בארצות הברית, ושיחק למשך עונה בקבוצת פילדלפיה פסון פיליס. בין 1941–1943, שיחק עבור ניו-יורק אמריקנס. בשנת 1945, שיחק בקבוצת ברוקלין היספנו, ובשנה שלאחר מכן, 1946-1947, שיחק בקבוצת הכדורגל של איגוד עובדי החשמל בניו יורק, בה סיים את הקריירה ככדורגלן פעיל.
קריירה בינלאומית

ב-30 במאי 1935, וסטרמנס ערך את הופעת הבכורה שלו עבור הנבחרת הלטבית, כאשר כבש צמד במשחק הניצחון 1–6 מול ליטא. במסגרת מוקדמות מונדיאל 1938, וסטרמנס כבש שערים בצמד משחקי נבחרתו מול ליטא, ואת השער היחיד של נבחרתו במשחק ההפסד 1–2 מול אוסטריה, שקבע את הדחתה של לטביה מההעפלה. ב-23 הופעותיו הבינלאומיות, וסטרמנס כבש 13 שערים, דבר שהציב אותו ככובש השלישי בטיבו במדי נבחרתו ערב מלחמת העולם השנייה שקטעה את קריירת המשחק הלאומית והאירופית שלו.
הוא נפטר בגיל 90, בפלורידה, ארצות הברית.
תארים

הגביע הבלטי (2): 1936, 1937.
מלך השערים של הגביע הבלטי (2): 1935, 1937.